Sparekassen Limfjordens syv afdelinger i Sjørring, Snedsted, Bedsted, Hurup, Thyholm, Struer og Lemvig fusionerer med Sparekassen Vendsyssel fra 1. januar. - I Sparekassen Vendsyssel har vi hidtil ikke set Thy, Thyholm, Struer og Lemvig området som vort naturlige markedsområde. Men i den aktuelle situation er vi glade for at være med til at sikre en fornuftig løsning, så alle Sparekassen Limfjordens kunder fremover har et godt og solidt pengeinstitut i ryggen, som de kan være trygge ved, siger direktør Vagn Hansen, Sparekassen Vendsyssel. Garanternes og indskydernes indskud er sikret og bliver overført til Sparekassen Vendsyssel.

Referat:
Sparekassen Limfjorden fusionerer med Sparekassen Vendsyssel fra den 1. januar.